stanford-oval/wikipedia huggingface dataset:
Luettelo digimoneista M–O
O > Omnimon > Muodot

Agumonin muodot:
| Fresh | In-Training | Rookie | Champion | Ultimate | Mega | DNA-Mega |
| --- | --- | --- | --- | --- | --- | --- |
| Botamon | Koromon | Agumon | Greymon | MetalGreymon (SkullGreymon) | WarGreymon BlitzGreymon Agumon (Bond of Bravery) | Omnimon |
Gabumonin muodot:
| Fresh | In-Training | Rookie | Champion | Ultimate | Mega | DNA-Mega |
| --- | --- | --- | --- | --- | --- | --- |
| Punimon | Tsunomon | Gabumon | Garurumon | WereGarurumon | MetalGarurumon CresGarurumon Gabumon (Bond of Friendship) | Omnimon |
O > Omnimon > Hyökkäykset

Transcendent Sword (Grey Sword): Iskee vihollista WarGreymonin päästä esiin tulevalla Transcendent Swordilla.
Supreme Cannon (Garuru Cannon): Ampuu valtavia energiapalloja MetalGarurumonin päästä esiin tulevasta tykistä.
Double Shot (Double Torrent): Tuhoaa vastustajansa WarGreymonin ja MetalGarurumonin päistä tulevilla tuli ja jääiskuilla.
All Delete: Voimakas hyökkäys joka nollaa kaiken. (Nähtiin Digital Monster X-Evolution-elokuvassa.)
Omega Blast: Iskee voimakkaan salaman vihollista kohti.
Omnimon Alter-S:n hyökkäykset:
Garuruzoid (Garuru Sword): Iskee vihollista CresGarurumonin päästä esiin tulevalla Garuruzoidilla.
Transcendent Cannon (Grey Cannon): Ampuu paslmaa BlitzGreymonin päästä esiin tulevasta tykistä.
O > OmniShoutmon

OmniShoutmon (jap. OmegaShoutmon) on Shoutmonin kehittyneempi muoto. OmniShoutmonilla on kultainen haarniska ja vastaa voimiltaan Ultimate-tason digimonia. OmniShoutmonin hyökkäyksiä ovat Heavy Metal Vulcan, Victorize Banking, Hard Rock Damashī, Beat Slash, Omega the Fusion, Flare Rock Damashī, Heavy Heat Vulcan ja Zeal Magnum. Digimon Fusion-kaudella Shoutmon kehittyi OmniShoutmoniksi Tactimonia vastaan käydyn taistelun aikana ja OmniShoutmon tuhosi Tactimonin porautumalla hänen läpi hyökkäyksellään. Myöhemmin OmniShoutmon yhdistyi ZekeGreymonin kanssa Shoutmon DX-muotoon taistelussa NeoVamdemonia vastaan. OmniShoutmonista on myös X-Antibodyversio OmniShoutmon X.
O > Ophanimon > Hyökkäykset

Air Sefirot Chrystals: Heittää käsistään 10 myyttistä kristallia, jotka saavat vastustajansa pyörimään heltymättömästi.
Eden's Javelin: Ampuu keihäästään Pyhää Energiaa, joka tuhoaa vastustajansa datan.
Eden's Needle
Eden's Air: Kuin Angewomonin Saint Air; heikentää vihollista ja parantaa liittolaiset.
Falldown Modessa:
Flame Hellscyte: Hukuttaa vastustajansa helvetintuleen.
Demon's Crystal: Kiduttaa vastustajansa kuoliaaksi.
O > Ophanimon > Muodot

| Fresh | In-Training | Rookie | Champion | Ultimate | Mega | DNA-Mega |
| --- | --- | --- | --- | --- | --- | --- |
| YukimiBotamon | Nyaromon | Plotmon | Tailmon | Angewomon | Ophanimon (Holydramon) | Ordinemon |
O > Opossumon

Opossumon on Armor-tason petodigimon, jonka nimi tulee opossumista. Opossumon voi syntyä Tailmonista Lempeyden Digieggin avulla. Opossumon muistuttaa pientä pitkäkorvaista opossumia, jolla on punaiset hanskat, kengät ja lakki sekä ilmapalloja kädessään. Opossumonin hyökkäyksiä ovat Mad Balloon Bomb ja Mystery Hat. Opossumon voi kehittyä Cho Hakkaimoniksi. Opossumon esiintyi Digimon Fusionin kolmannella kaudella Airu Suzakin digimonkumppanina. Opossumon voi yhdistyä Candlemonin kanssa, jolloin hänen Mad Balloon Bomb -hyökkäyksestä tulee räjähdysmäinen. Vuoden 2020 Digimon Adventure -sarjassa Opossumon omisti Mon-Mon Park -nimisen huvipuiston, joka oli salajuoni houkutella digimoneja uhrattavaksi Monzaemoniksi naamioituneelle WaruMonzaemonille. Opossumon onnistui vangitsemaan lauman Xiaomoneja, Puroromoneja ja Frimoneja WaruMonzaemonin sisään ja myöhemmin myös Takerun ja Patamonin. Patamon kuitenkin kehittyi Angemoniksi, vapautti vangit ja tuhosi WaruMonzaemonin, joka ennen kuolemaansa kaatuu Opossumonin päälle, murskaten hänet. Digimon Ghost Gamessä Opossumon nähtiin Piamonin johtaman sirkusryhmän jäsenenä.
O > Orcamon

Orcamon on Armor-tason merieläindigimon. Orcamon voi syntyä Hawkmonista Luotettavuuden Digieggin avulla. Orcamon muistuttaa miekkavalasta, jolla on uimarengas ja pelastusliivit ja Luotettavuuden Tunnus mahassaan. Orcamonin hyökkäyksiä ovat Ultrasonic Crusher ja Reflection Wave. Digimon Ghost Gamessä kaksi Hawkmonia kehittyivät Orcamoneiksi suojellakseen ihmisystäväänsä Kazunaa Petermonilta. Orcamon on esiintynyt myös Digimon-korttipelissä ja Digimon Story: Cyber Sleuth, Digimon Story: Cyber Sleuth Hacker's Memory, Digimon Collectors ja Digimon Life -peleissä.
O > Ordinemon

Ordinemon on elokuvasarjassa Digimon Adventure tri. esiintyvä Mega-tason digimon ja Meicoomonin voimakkain muoto, joka syntyi kun Raguelmon ja Ophanimon Falldown Mode yhdistyivät. Ordinemonilla on valkoiset hiukset ja vartalo, punaisella ja sinisellä jalokivellä koristellut suuret tummanharmaat höyhenpeitteiset siivet sekä käsissä, jaloissa ja hiusten päissä oranssit, vihreät ja siniset kaksoiskierremäiset lisäkkeet. Ordinemonin hyökkäyksiä ovat Magna Visibility, Summon Apocalypse ja End of the World. Ordinemon syntyi elokuvasarjan viidennen elokuvan Coexistence lopussa, kun Nyaromonista varjodigivoitunut Ophanimon Falldown Mode yhdisti Meicoomonin Mega-muodon Raguelmonin itseensä. Ordinemonin hahmossa Meicoomonin sisällä ollut pimeä voima saavutti täyden potentiaalinsa, kun kaikki todellisen maailman sähköt katkesivat ja tartutetut digimonit lähtivät liikkeelle. Ordinemon siirtyi luomansa valtavan portaalin läpi todelliseen maailmaan ja alkoi yhdistää sen osaksi Digimaailmaa. Kuudennessa elokuvassa Future Valitut lapset onnistuvat vapauttamaan muistidatan, johon kuului kaikkien uudelleenkäynnistyksessä muistinsa menttäneiden digimonien muistot. Tämän ja Jesmonilta saadun avun ansiosta lapset onnistuvat pelastamaan Tailmonin ja poistamaan hänet Ordinemonista. Mutta Meicoomon ei palaudukaan entiselleen, vaan Yggdrasil korvaa Tailmonin ja muistidatan mukana menetetyn datan uudella korruptoituneella datalla. Omnimon yhdistyi muiden kumppanidigimonien Mega-muotojen kanssa Omnimon Merciful Modeksi ja onnistui hyökkäyksellään halkaisemaan Ordinemonin, joka tuhoutui lopullisesti, minkä seurauksena Meicoomonkin tuhoutui.
O > Ordinemon > Muodot

| Champion | Ultimate | Mega | DNA-Mega |
| --- | --- | --- | --- |
| Meicoomon | Meicrackmon | Rasielmon Raguelmon | Ordinemon |
O > Ornismon

Ornismon on Mega-tason muinainen lintudigimon. Ornismon muistuttaa valtavaa sinertävää lintua, jolla on vaaleanpunaiset höyhenet ja vaaleanpunainen pää. Ornismonin hyökkäyksiä ovat Cosmic Ray ja Tempest. Ornismon esiintyi elokuvassa Digimon Frontier: Island of Lost Digimon. Ornismon vangittiin Lost Islandille AncientGreymonin ja AncientGarurumonin toimesta kauan sitten tämän terrorisoitua Digimaailmaa. Murmukusmon yritti elvyttää Ornismonin keräämällä fraktaalikoodeja aloittamalla sodan Beast- ja Human-type digimonien välille. Murmukusmon onnistuu suunnitelmassaan lasten estelystä huolimatta ja herättää Ornismonin henkiin. Ornismon tappaa Kotemonin, mutta Kotemonin rukoukset ja uhrautuminen aiheuttavat AncientGreymonin ja AncientGarurumonin ilmestymisen paikalle ja he onnistuvat tuhoamaan Ornismonin lopullisesti. Ornismon esiintyi myös Digimon Xros Wars -mangassa, jossa Nene kuljetti itsensä, Mikeyn ja AxeKnightmonin Ornismonin selässä Dark Crystal Palaceen Sweet Zonella.
O > Orochimon

Orochimon on Ultimate-tason lohikäärmedigimon. Orochimonilla on seitsemän päätä ja keltainen karvoitus vatsan alla. Orochimonin hyökkäyksiä ovat Inferno Blast ja Ame no Murakumo. Digimon Tamersissa lapset kohtasivat Orochimonin taistelemassa Andromonia vastaan. Orochimon kukisti Andromonin mutta lapset pelastivat hänet. Myöhemmin paljastui, että Orochimon piti hallussaan Gekomoneja valmistamassa hänelle sakea. Orochimon nappasi Jenin joka yritti juottaa Orochimonin humalaan, mutta Orochimon paljasti hänelle että sake vain vahvistaa häntä. Lapset eivät pärjänneet Orochimonille kunnes Jen käytti LadyDevimonin modifykorttia Leomoniin, joka tuhosi Orochimonin LadyDevimonin Poison-hyökkäyksellä. Digimon Fusionissa Orochimon toimi Bagra Armyn kätyrinä MadLeomonin joukoissa. MadLeomon vapautti Orochimonin Green Zonelle sen asukkaiden ja myöhemmin lasten kimppuun. Orochimon saa lapset ansaan kallionreunalle, mutta Shoutmon ja Ballistamon pelastavat heidät. MadLeomon absorboi Orochimonin itseensä muuttuen Orochi Modeen. Lapset kuitenkin kukistavat hänet jolloin Orochimon tuhoutui. Orochimon esiintyi myös elokuvasarjan Digimon Adventure tri. takaumakohtauksissa yhtenä ennen Taichi Yagamin ja muiden aikaa edeltäneiden Valittujen lasten digimonkumppaneista, joka taistelussa Pimeyden valtiaita vastaan digivoitui Ebonwumoniksi, yhdeksi Digimaailman neljästä vartijasta.
Vuoden 2020 Digimon Adventure -animesarjassa Orochimon esiintyi Eyesmonin, Tokion sähkökatkoista vastuussa olleen pimeyden digimonin, Ultimate-muotona. Orochimon kykeni datansiirron lisäksi aiheuttamaan elektromagneettisia pulsseja oikeassa maailmassa ja oli voitolla lapsia vastaan, kunnes MetalGreymon onnistui lopulta kukistamaan Orochimonin tuhoamalla tämän oikean pään hyökkäyksellään. Sähkökatkot eivät kuitenkaan päättyneet, vaan Digimaailmaan ja oikeaan maailmaan ilmestyi 10 minuutin laskuri. Moon=Millenniummonin voimat elvyttivät Orochimonin oikean pään ja kehittivät sen Mega-muotoon Nidhoggmoniksi.
Digimonin nimi tulee japanilaisen tarun kahdeksanpäisestä käärmeestä Yamata no Orochi, joka muistuttaa kreikkalaisen taruston Hydraa.
O > Oryxmon

Oryxmon (jap. Goatmon) on Armor-tason eläindigimon. Oryxmon voi syntyä Tailmonista Toivon Digieggin avulla. Oryxmon muistuttaa harmaanmustaa vuohta, jolla on kultaiset sarvet ja kauluri, jossa on japaninkielinen teksti かりと影を/結びと/に向かいし/眼に我を. Oryxmonin hyökkäyksiä ovat Mystic Bell ja Milky Erode. Digimon Frontierissa Oryxmon nähtiin Cherubimonin palvelijana. Cherubimon tuhosi Oryxmonin tämän autettua lapsia. Elokuvassa Digimon Frontier: Island of Lost Digimon Oryxmoneja nähtiin Grizzlymonin armeijassa. Digimon Fusionissa Oryxmoneja nähtiin Apollomonin armeijassa. Digimon Ghost Gamessä Oryxmon nähtiin yhtenä Majiramonin kätyreistä. Digimon Next -mangassa Oryxmoneja nähtiin yhdessä Unimonien kanssa laiduntamassa pellolla Tsurugin ja Agumonin matkatessa Trailmonilla Light Cityyn.
O > Otamamon

Otamamon on Rookie-tason merieläindigimon, joka muistuttaa sinistä nuijapäätä, jolla on pyrstö ja kädet. Otamamonit liikkuvat usein yhdessä Gekomonien kanssa. Otamamonin hyökkäyksiä ovat Lullaby Bubble, Kid Claw, Wrappling Bubble, Slamming Attack, Water Jet ja Water Shot. Lisäksi pelissä Digimon World Dawn/Dusk Otamamonilla on myös Tsume Kougeki, Tsuyoi San no Ava ja Lyashi no Mizu -nimiset hyökkäykset. Otamamonista on olemassa myös punainen versio. Otamamon voi kehittyä Gekomoniksi. Digimon Adventuressa Otamamoneja nähtiin yhdessä Gekomonien kanssa ShogunGekomonin linnassa. Otamamonit ja Gekomonit yrittivät saada Mimin laulamaan jotta ShogunGekomon heräisi unestaan ja lopulta onnistuivat. Otamamonit myöhemmin avustivat lapsia taistelussa Piamonia vastaan. Sarjassa Digimon Zero Two samaiset Otamamonit joutuivat Digimon-keisarin pahan renkaan vaikutuksen alle mutta lapset vapauttivat heidät. Myöhemmin Otamamoneja nähtiin avustamassa lapsia digimaailman jälleenrakentamisessa digimonkeisarin kukistumisen jälkeen. Digimon Tamersissa Otamamon ja Gekomon katsoivat kun Doggymon jahtasi Calumonia. Myöhemmin Takato ja Henry löysivät lauman Otamamoneja vedenalaisesta luolasta jota Divermon vartioi. Digimon Frontierissa Otamamoneja nähtiin kylässä KaratsukiNumemonin vuorilla ja Autumn Leaf Fairilla. Tommy kysyi yhdeltä Otamamonilta Toucanmonien sijaintia, mutta Otamamon ei osannut auttaa häntä.
Digimon Data Squadissa ennen sarjan tapahtumia kaksi Otamamonia pakenivat Kuratan ryhmää jotka tuhosivat digimoneja. Otamamon oli myös Keenan Crierin lapsuudenystävä. Myöhemmin loukkaantuneita Otamamoneja nähtiin Nyokimonien hoidossa Treemonin metsässä. Myöhemmin Otamamon nähtiin lasituubissa huoneessa, jossa Thomasin sisko oli ja Piyomon toi myöhemmin Otamamonin mukanaan Marcusin kotiin. Otamamon esiintyi myös Digimon Fusionin jaksossa 66. Digimon Adventure tri. -elokuvasarjan neljännessä elokuvassa Loss Otamamon oli yksi digimoneista, joka syntyi uudelleen digimaailman uudellenkäynnistymisen seurauksena Himekawan tietokoneen mukaan. Elokuvassa Digimon Adventure: Last Evolution Kizuna Otamamon nähtiin tuntemattoman valitun lapsen digimonkumppanina ja kehittyi ShogunGekomoniksi taistelussa Ultimate-tason Eosmonia vastaan, joka yritti viedä lasten tietoisuudet Mikä-Mikä-maahan. Kaksi muuta Otamamonia nähtiin kahden muun valitun lapsen digimonkumppanina, joiden tietoisuudet Eosmon oli onnistunut viemään. Digimon Ghost Gamessä Otamamon nähtiin Petermonin hallitsemassa Mikä-Mikä-Maassa. Otamamonista on myös X-Antibodymuoto Otamamon X, joka on isokokoisempi ja jolla on pieni kruunu päässään. Otamamon X on esiintynyt pelissä Digimon Collectors.
O > Owryumon

Owryumon (engl. Ouryumon) on Mega-tason lohikäärmedigimon. Owryumon kantaa X-Antibodya ja käsissään Gairyū Sadaijin ja Gairyū Udaijin nimisiä miekkoja. Owryumonin hyökkäyksiä ovat Immortal Dragon King Blade ja Golden Armor. Owryumon on esiintynyt Digimon D-Cyber-, Digimon Chronicle- ja Digimon Chronicle X -mangassa. Owryumonin nimi tulee Shogista ja myyttisestä Huang Longista. Owryumon voi kehittyä Hisyaryumonista ja DNA-digivoitua Alphamonin kanssa Alphamon Ouryukeniksi. Digimon Adventure tri. -elokuvasarjassa Alphamon pystyi muuttumaan Alphamon Ouryukeniksi omin voimin, eikä Owryumonia nähty lainkaan.
O > Owryumon > Muodot

| Rookie | Champion | Ultimate | Mega | DNA-Mega |
| --- | --- | --- | --- | --- |
| Ryudamon | Ginryumon | Hisyaryumon | Owryumon | Alphamon Ouryuken |
Magnamon
MetalEtemon
MetalSeadramon
Monzaemon
Mugendramon
Mugendramonin kuolema
Omnimon
Ophanimon
Sagamu

| Sagamu |
| --- | --- |
 Sagamu
 Koordinaatit: 6°50′N, 3°39′E 
Valtio:  Nigeria
Osavaltio:  Ogun
Väkiluku (2000):  174 000
Infobox OKVirheellinen NIMI-arvo: 
Sagamu eli Shagamu on kaupunki Nigerian Ogunin osavaltiossa, noin 50 kilometriä koilliseen maan suurimmasta kaupungista Lagosista.  Vuonna 2000 siellä oli noin 174 000 asukasta.
Sagamun alueella on huomattavat kalkkikivivarat, mistä jalostetaan kaupungissa sementtiä Länsi-Afrikan suurimmassa sementtitehtaassa. Alueen maataloustuotteista tärkeimpiä ovat kaakao ja kolapähkinät.
Kaupungissa toimii yliopistollinen opetussairaala OOUTHS (Olabisi Onabanjo University teaching Hospital Sagamu).
Oliivivyövireo

| Oliivivyövireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vihervireot Hylophilus
Laji::  thoracicus
Kaksiosainen nimi
 Hylophilus thoracicus  Temminck, 1822 
Katso myös
   Oliivivyövireo Wikispeciesissä   Oliivivyövireo Commonsissa 
Infobox OKNimi-testi OKIUCN-testi OK: 
Oliivivyövireo (Hylophilus thoracicus) on eteläamerikkalainen varpuslintu. Sen esiintymisalue käsittää pääasiassa Amazonian alueen Kaakkois-Kolumbiasta Brasiliaan ja Pohjois-Boliviaan. Lajista tunnetaan kolme alalajia. Coenraad Jacob Temminck kuvaili lajin holotyypin Rio de Janeirosta vuonna 1822.
Ole Henrik Magga

Ole Henrik Magga vuonna 2009
Norjan saamelaiskäräjien ensimmäinen presidentti Ole Henrik Magga yhdessä Dalai Laman kanssa vuonna 1989
YK:n alkuperäiskansojen pysyvän foorumin ensimmäinen puheenjohtaja Ole Henrik Magga
Ole Henrik Magga (s. 12. elokuuta 1947) on koutokeinolainen kielentutkija ja poliitikko.
Magga oli Norjan saamelaiskäräjien ensimmäinen presidentti vuosina 1989–1997. Vuosina 2002–2004 hän oli saamelaisten edustaja YK:n alkuperäiskansa-asioita käsittelevässä pysyvässä foorumissa (UN Permanent Forum on Indigenous Issues).
Hän valmistui tohtoriksi vuonna 1986, ensimmäisenä äidinkielellään saamenkielellä väitelleenä.
Magga toimi fennougristiikan professorina Oslon yliopistossa vuosina 1987–1990, Knut Bergslandin jälkeen, mutta hän luopui tästä virasta työskennelläkseen saamenkielen professorina ensin Tromssan yliopistossa ja vuodesta 1997 Saamelaisessa korkeakoulussa Koutokeinossa.
Hänestä tuli Norjan tiedeakatemian jäsen vuonna 1993.
Aiheesta muualla

Kuvia tai muita tiedostoja aiheesta Ole Henrik Magga Wikimedia Commonsissa
Ole Ivars

| Ole Ivars> Tiedot |
| --- | --- |
Kotipaikka:  Hamar, Norja
Laulukieli:  norja
Jäsenet:  Espen Hagen Olsen, laulu   Morten Nyhus, rummut   Ole Ødegård, koskettimet   Arne Willy Foss, saksofoni   Bjørn Elvestad, kitara   William Kristoffersen, basso  
Infobox OKNimi-testi OK: 
Ole Ivars on norjalainen Hamarin kunnasta kotoisin oleva dansband, joka perustettiin vuonna 1964 nimellä The Tainix. Sen kokoonpano on vuosien varrella vaihtunut useaan kertaan. Yhtye on 1990-luvulta lähtien ollut Norjan suosituimpia ja se on voittanut kahdeksan Spellemannprisen-palkintoa. Ole Ivars on vuoteen 2020 mennessä julkaissut 35 albumia.
Aiheesta muualla

Yhtyeen verkkosivut (norjaksi)
Saori Takarada

| Henkilötiedot |
| --- | --- | --- |
Koko nimi: Saori Takarada
Syntymäaika: 27. joulukuuta 1999 (ikä 24)
Syntymäpaikka: Toyama, Japani
Kansalaisuus: Japani
Pelipaikka: Hyökkääjä
Pituus: 169 cm
Seura
Seura: Cerezo Osaka Sakai
Pelinumero: 11
Seurat
| Vuodet | Seura | O (M) |
| 2013– | Cerezo Osaka Sakai | 110 (44) |
Maajoukkue
| 2019– | Japani | 3 (0) |
 Seurajoukkueuran tilastot kattavat vain kansalliset sarjat.
Saori Takarada (s. 27. joulukuuta 1999) on japanilainen jalkapalloilija. Hän on pelipaikaltaan keskikenttäpelaaja tai hyökkääjä. Hän edustaa seuratasolla Cerezo Osaka Sakaita.
Takarada saavutti hopeaa alle 17-vuotiaiden MM-kilpailuissa vuonna 2016 ja voitti kultaa alle 20-vuotiaiden MM-kilpailuissa vuonna 2018. Jälkimmäisessä turnauksessa hän teki viisi maalia. Hänet valittiin Japanin naisten maajoukkueeseen vuoden 2019 MM-kilpailuihin, joissa hän pelasi ensimmäiset maaottelunsa päästyään vaihtopelaajana kentälle kolmessa ottelussa loppuminuuteiksi.
Ole Torvalds

| Ole Torvalds> Ole Saxberg |
| --- | --- |
 Ole Torvalds.
Henkilötiedot
Koko nimi:  Ole Torvald Elis Torvalds
Syntynyt: 4. elokuuta 1916 Tammisaari
Kuollut: 8. helmikuuta 1995 (78 vuotta) Turku
Kansalaisuus:  suomalainen
Ammatti:  toimittaja, runoilija
Vanhemmat:  Gerda Saxberg
Puoliso:   Märta von Wendt  Elin Margareta Gyllenberg (1948–) 
Lapset:  Nils Torvalds
Toimittaja
Maa:   Suomi
Lehti:   Västra Nyland (–1945)  Österbottningen (1947–1948)  Åbo Underrättelser (1948–1981) 
Palkinnot
  Svenska Dagbladetin kirjallisuuspalkinto (1944)  Topeliuspriset (1957)  Åbo Akademin kunniatohtori (1978)  
Ole Torvald Elis Torvalds (4. elokuuta 1916 Tammisaari – 8. helmikuuta 1995 Turku) oli suomenruotsalainen toimittaja ja runoilija. Hän oli Nils Torvaldsin isä ja Linus Torvaldsin isoisä.
Torvaldsin nimi oli Ole Torvald Elis Saxberg, ja hänet tunnettiin myös nimellä Karanko isäpuolensa Toivo Karangon mukaan[lähde? ]. Hän muutti nimensä Torvaldsiksi muutettuaan Helsinkiin opiskelemaan 1935. Vuonna 1944 Torvalds sai Svenska Dagbladetin kirjallisuuspalkinnon (jaettu palkinto Harry Martinsonin, Lars Ahlinin ja Elly Jannesin kanssa). Hän sai Åbo Akademin kunniatohtorin arvon 1978.
Toimittajan uransa Torvalds aloitti Västra Nylandissa toimittajana ja oli sen päätoimittaja 1941–1945 Hän asui tuolloin Tammisaaressa, missä hän asui aina toiseen maailmansotaan saakka[lähde? ]. Hän työskenteli Kokkolassa ilmestyvän Österbottningenin toimittajana 1947–1948. Myöhemmin hänestä tuli Åbo Underrättelserin toimittaja, ja hän työskenteli lehdessä 1948–1981.
Ole Torvalds käänsi ruotsiksi Mika Waltarin pääteoksen Sinuhe egyptiläinen.
Torvalds oli naimisissa Märta von Wendtin kanssa, ja he saivat kolme lasta. He erosivat, ja hän avioitui 1948 Elin Margareta Gyllenbergin (Meta Torvalds) kanssa.
Teoksia

Vi sjunger inte för dem, 1939
Ointagligt land, runoja, 1942
Hemligt medansvar, runoja, 1944
Svår glädje, novelleja, 1946
Strängar av aska, runoja, 1954
Mellan is och eld, runoja, 1957
Vid källorna, 1961
Speglingar i en å, 1972
Livstecken, runoja, 1986
Vågmärken, runoja 1937–1987, 1988
Sami Salonen

| Sami Salonen> Henkilötiedot |
| --- | --- |
Syntynyt: 17. huhtikuuta 1977 (ikä 47) Turku, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  84 kg
Pelaajaura
Pääsarjaura:  1997–2009
Seurat:  Kiekko-67 (I-div.) TPS (SML) Ässät (SML) Piteå HC (Allsv.) KalPa (Mestis/SML) Lillehammer IK (Norja) Pelicans (SML) Lukko (SML) Nordsjælland Cobras (Tanska) ASG Angers (Ranska) TKH Toruń (Puola) Asplöven HC (Ruotsi I)
Sami Salonen (s. 17. huhtikuuta 1977 Turku) on suomalainen entinen jääkiekkoilija. Hän oli pelipaikaltaan keskushyökkääjä, mutta Salonen osasi pelata myös laidassa. Hän pelasi urallaan SM-liigassa yhteensä 287 runkosarja- ja neljä playoff-ottelua tehopistein 34+52=86 ja keräten 225 jäähyminuuttia. Salonen pelasi urallaan myös Ruotsissa, Norjassa, Tanskassa, Ranskassa ja Puolassa.
Ura > Seuraura > Uran alku Turussa

Salonen on Turun Palloseuran kasvatti. Hän voitti seurassa C-nuorten Suomenmestaruuden vuonna 1993 sekä B-nuorten SM-hopeaa vuosina 1994 ja 1995. Kauden 1993–1994 päätteeksi Salonen voitti myös A-nuorten SM-hopeaa. Kaudella 1994–1995 hän oli tehoilla 13+9=22 TPS:n A-nuorten paras maalintekijä Ville Mikkosen kanssa sekä toiseksi paras pistemies hänen jälkeensä. Salonen debytoi kauden aikana myös miesten peleissä pelattuaan kolme ottelua I-divisioonajoukkue Kiekko-67:ssä. Varsinaisella I-divisioonan tulokaskaudellaan 1995–1996 hän teki 37 runkosarjaottelussa tehot 13+15=28 ja kuudessa playoff-ottelussa yhden maalin. Salonen oli runkosarjassa Kiekko-67:n kolmanneksi paras pistemies. Kaudella 1996–1997 hän oli joukkueen paras pistemies ja maalintekijä tehoilla 20+17=37. Kiekko-67 putosi kuitenkin kauden päätteeksi II-divisioonaan.
Koska Kiekko-67 oli pudonnut edellisenä keväänä II-divisioonaan, Salonen pelasi kauden 1997–1998 lähes kokonaan TPS:n A-nuorissa. Hän oli tehoilla 13+27=40 joukkueen paras pistemies ja syöttäjä. Salonen sijoittui koko A-nuorten SM-liigan pistepörssissä neljänneksi. Hän voitti myös koko sarjan pudotuspelien piste- ja syöttöpörssin tehoilla 4+7=11. Salonen voitti kauden päätteeksi A-nuorten Suomenmestaruuden. Hän debytoi myös TPS:n SM-liigajoukkueessa, jossa Salonen pelasi kolme runkosarjaottelua tehden yhden syöttöpisteen sekä kolme EHL-ottelua tehden myös yhden syöttöpisteen.
Ura > Seuraura > Tulokaskausi Tapparassa ja läpimurto Ässissä

Salonen siirtyi kaudeksi 1998–1999 Tapparaan, jossa hänen varsinainen tulokaskautensa SM-liigassa toi 54 runkosarjaottelussa tehot 7+8=15. Saloselta odotettiin tasonnostoa kaudella 1999–2000, mutta hän pelasi kuitenkin lähinnä nelosketjussa ja teki 49 runkosarjaottelussa vain tehot 1+2=3. Salonen haki kauden aikana pelituntumaa myös viiden ottelun verran I-divisioonajoukkue Kokkolan Hermeksestä. Kesällä 2000 hän haki pelipaikkaa Ruotsin Elitserienin Djurgårdens IF:stä, jossa Salonen pelasi vahvasti harjoituskauden Tampere Cupissa, mutta joukkueella ei ollut lopulta hänelle tarvetta.
Salonen siirtyi kauden 2000–2001 kynnyksellä Porin Ässiin, jossa hän teki läpimurtonsa SM-liigassa. Salonen nousi syyskauden aikana joukkueen ykkössentteriksi ja johti pitkään Ässien sisäistä pistepörssiä. Joulutauolla tullut alavartalovamma kuitenkin haittasi Salosen loppukautta, eikä hän noussut enää alkukauden tasolleen.